CELEX: 62013TA0348
Language: et
Date: 2014-09-24 00:00:00
Title: Kohtuasi T-348/11: Üldkohtu 23. septembri 2014 . aasta otsus – Kadhaf Al Dam versus nõukogu (Ühine välis- ja julgeolekupoliitika — Piiravad meetmed seoses olukorraga Liibüas — Rahaliste vahendite ja majandusressursside külmutamine — Põhjendamiskohustus — Ilmne kaalutlusviga — Tühistamise tagajärgede muutumine ajas — Lepinguväline vastutus)

3.11.2014   
            
            
               ET
            
            
               Euroopa Liidu Teataja
            
            
               C 388/16
            
         Üldkohtu 23. septembri 2014. aasta otsus – Kadhaf Al Dam versus nõukogu
   (Kohtuasi T-348/11) (1)
   
   ((Ühine välis- ja julgeolekupoliitika - Piiravad meetmed seoses olukorraga Liibüas - Rahaliste vahendite ja majandusressursside külmutamine - Põhjendamiskohustus - Ilmne kaalutlusviga - Tühistamise tagajärgede muutumine ajas - Lepinguväline vastutus))
   2014/C 388/20
   Kohtumenetluse keel: prantsuse
   
      Pooled
   
   
      Hageja: Ahmed Mohammed Kadhaf Al Dam (Kairo, Egiptus) (esindaja: advokaat H. de Charette)
   
      Kostjad: Euroopa Liidu Nõukogu (esindajad: A. Vitro ja V. Piessevaux)
   
      Ese
   
   Esiteks, nõue tühistada hagejat puudutavas osas nõukogu 28. veebruari 2011 aasta otsus 2011/137/ÜVJP piiravate meetmete kohta seoses olukorraga Liibüas (ELT L 58, lk 53), nõukogu 2. märtsi 2011. aasta määrus nr 204/2011 piiravate meetmete kohta seoses olukorraga Liibüas (ELT L 58, lk 1), nõukogu 22. aprilli 2013. aasta otsus 2013/182, millega muudetakse 28. veebruari 2011. aasta otsust 2011/137/ÜVJP (ELT L 111, lk 50), nõukogu 23. juuni 2014. aasta rakendusmäärus (EL) nr 689/2014, millega rakendatakse määruse (EL) nr 204/2011 artikli 16 lõiget 2 (ELT L 183, lk 1), ja nõukogu 23. juuni 2014. aasta otsus 2014/380/ÜVJP, millega muudetakse otsust 2011/137/ÜVJP (ELT L 183, lk 52), ja teiseks nende aktidega tekitatud kahju hüvitamise nõue
   
      Resolutsioon
   
   
               1.
            
            
               Tühistada nõukogu 22. aprilli 2013. aasta otsus 2013/182 ja 23. juuni 2014. aasta otsus 2014/380, millega muudetakse otsust 2011/137/ÜVJP piiravate meetmete kohta seoses olukorraga Liibüas, kuna nende otsustega jäeti Ahmed Mohammed Kadhaf Al Dami nimi nõukogu 28. veebruari 2011. aasta otsuse 2011/137/ÜVJP piiravate meetmete kohta seoses olukorraga Liibüas II ja IV lisas toodud loetellu.
            
         
               2.
            
            
               Tühistada nõukogu 23. juuni 2014. aasta rakendusmäärus (EL) nr 689/2014, millega rakendatakse määruse (EL) nr 204/2011 artikli 16 lõiget 2, kuna sellega jäeti Ahmed Mohammed Kadhaf Al Dami nimi nõukogu 2. märtsi 2011. aasta määruse nr 204/2011 piiravate meetmete kohta seoses olukorraga Liibüas III lisas toodud loetellu.
            
         
               3.
            
            
               Jätta otsuste 2013/182 ja 2014/380 ning rakendusmääruse nr 689/2014 tagajärjed kehtima Ahmed Mohammed Kadhaf Al Dami suhtes kuni käesoleva kohtuotsuse peale apellatsioonkaebuse esitamise tähtaja lõppemiseni või kui apellatsioonkaebus esitatakse selle tähtaja jooksul, siis kuni Euroopa Kohtu sellekohase otsuseni.
            
         
               4.
            
            
               Jätta hagi ülejäänud osas rahuldamata.
            
         
               5.
            
            
               Mõista Euroopa Liidu Nõukogu kohtukulud välja Ahmed Mohammed Kadhaf Al Damilt ja jätta viimase kohtukulud kahju hüvitamise nõude osas tema enda kanda.
            
         
               6.
            
            
               Mõista Ahmed Mohammed Kadhaf Al Dami kohtukulud välja nõukogult ja jätta viimase kohtukulud tühistamise nõude osas tema enda kanda.
            
         
      (1)  ELT C 298, 12.10.2013.